Boeing 747-8

duimnael|regs|250px|Vergelyking tussen die Boeing 747-8 (blou) en ander groot vliegtuie

Die Boeing 747-8 is die grootste weergawe van die Boeing 747 en die grootste kommersiële passasiersvliegtuig wat in Amerika gebou word, van vergelykbare grootte (sien skets ondertoe) met die Europese Airbus A380 wat in Oktober 2007 in gebruik geneem is. Airbus A380 vir Singapore Airlines. , Airbus vrystelling, 10 Mei, 2007 Die 747-8 het die Boeing 747-400 vervang in 2011.

duimnael|regs|250px|Cargolux 747-8F N5573S vlieg oor Fresno
 Verkoopsvooruitsigte 

Die onlangse resessie in die VSA, tesame met die marktraagheid in Europa en Asië, het gelei tot 'n afname in die vraag na vragvliegtuie aangesien meer verskepings nou per see onderneem word. Die wêreld se lugvragvloot was kleiner in 2012 as wat dit was in 2003, maar die verhouding van baie groot vragvliegtuie in daardie vlote het toegeneem, en die dominante posisie van Boeing se groot, brandstofdoeltreffende vragtuie het die maatskappy 'n geleentheid gebied om sy markaandeel te behou en sy produksielyn te beskerm ten spyte van die swak mark.

Die vraag bestaan hoofsaaklik na die 747-8F, wat die meeste bestellings ontvang. Die groot kapasiteit van die 747-8 is 'n voordeel vir die vragtuigweergawe, maar nie soseer die passasiersweergawe nie. Verder het die vragtuig geen direkte mededinger nie.Negroni, Christine. 747 the world's airliner. Air & Space, Julie 2014, pp. 41-47.

Lugrederye soos Emirates en British Airways het dit aanvanklik oorweeg om die passasiersweergawe te bestel, maar het later besluit om eerder die Airbus A380 aan te koop. Op die Paryse Lugskou in 2013 het Korean Air ingestem om vyf 747-8 passasiersweergawes te bestel, bykomend tot die vyf reeds bestel in 2009.
duimnael|350px|Uitleg van die Boeing 747-8 se vlugkajuit.
Algehele vraag na die 747-8 is benede Boeing se aanvanklike projeksies, wat gelei het tot 'n verlaging in produksietempo. Produksie was aanvanklik verminder van 2 tot 1,75 vliegtuie per maand in April 2013; tot 1,5 vliegtuie per maand in Oktober 2013 en in Januarie 2016 het Boeing bevestig dat hul 747-8 produksie sal verminder tot 0,5 per maand in September 2016. Die hoofrede is die swak herstel in die lugvragmark, wat gelei het tot verlaagde vraag na die 747 vragtuig.

Die Boeing 747-8I is bedoel om 'n nis tussen die Airbus A380 en die Boeing 777-300ER te vul, maar die vooruitsigte vir die 747-8I blyk beperk te wees. Rederye het die oorspronklike 747 in die eerste plek vir sy reikafstand, en nie sy kapasiteit nie, aangekoop. Met die koms van die langafstandtweemotorige vliegtuie is die 747 se reikafstandvoordeel uitgewis, veral deur Boeing se eie 777. In vergelyking met die 747-8I, is die komende 777-9X "mini jumbo jet" geprojekteer om 'n laer brandstofkoste per sitplekmyl te hê en 'n groter vragkapasiteit, al het dit 'n laer kapasiteit vir passasiers en 'n hoër pryskaartjie; gevolglik behaal die 777-9X meer bestellings as die 747-8I, veral weens sy goeie brandstofdoeltreffendheid. Die Airbus A380 is as meer suksesvol bewys aangesien dit 'n geheel nuwe ontwerp is, terwyl die 747-8 se afkoms reeds 40 jaar oud is. Ontleders voorspel nie blink vooruitsigte vir meeste baie groot vliegtuie (met meer as 400 sitplekke) nie. Bestellings het dus afgeplat in die 2010's, aangesien daar wyeromptweelingstralers is met dieselfde reikafstand, wat meer brandstofdoeltreffend is en meer buigsaam is teen 'n veel laer aankoopkoste as die 747-8Sparaco, Pierre. "Opinion: Mega-transports hobbled by their size " Aviation Week & Space Technology, 3 Maart 2014."Asian Airlines' changing presence at London Heathrow", Center for Aviation, 13 Februarie 2013.Hofman, Kurt. "Air France: Airbus A380 not a good fit for network." Air Transport World, 30 September 2013."China Southern's A380 problems may not be solved by possible Air China partnership", CAPA: Centre for Aviation, 2 April 2013.Wang, Jasmine. "China Southern gets first Dreamliner after failed A380 strategy." Bloomberg, 1 Junie 2013.

Op die oomblik is Lufthansa die enigste lugredery wat beide die 747-8I en A380 bedryf.

 Verwysings 

Kategorie:Boeing
Kategorie:Passasiersvliegtuie